NARIADENIE KOMISIE (ES) č. 29/2006
z 10. januára 2006,
ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o colné kódy pre brómchlórmetán
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1) a najmä na jeho článok 6 ods. 5,
keďže:
(1)
Brómchlórmetán (BCM), látka poškodzujúca ozónovú vrstvu, sa nachádza na zozname kontrolovaných látok v skupine IX prílohy I k nariadeniu (ES) č. 2037/2000.
(2)
Na základe zavedenia colných kódov pre BCM a zmesi s obsahom BCM by sa tieto kódy mali doplniť do tabuľky v prílohe IV k nariadeniu (ES) č. 2037/2000. V záujme prehľadnosti by sa táto príloha mala nahradiť novou.
(3)
Z tohto dôvodu je potrebné nariadenie (ES) č. 2037/2000 náležite zmeniť a doplniť.
(4)
Opatrenia ustanovené v tomto nariadení sú v súlade so stanoviskom výboru zriadeného podľa článku 18 ods. 1 nariadenia (ES) č. 2037/2000,
PRIJALA TOTO NARIADENIE:
Článok 1
Príloha IV k nariadeniu (ES) č. 2037/2000 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. januára 2006